Diari Oficial de la Generalitat Valenciana


Sumari del DOGV 5597, del 12-09-2007 (2007/10591)

Informació pública de la modificació puntual detallada número 7 del Pla General de Teulada.
-------------------------------------------------------------------------------------------

### Dades del document

Número de DOGV
:   5597

Data del DOGV
:   12-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10518


Data del document
:   31-07-2007

Organisme emissor
:   Ajuntament de Teulada

Tipus de document
:   Informació Pública

Descriptors 

:   * Teulada
    * pla d'urbanisme
    * administració local

Informació pública de la modificació puntual detallada número 7 del Pla General de Teulada. [2007/10586]  
L'Ajuntament en ple, en la sessió celebrada amb caràcter ordinari el dia 26 de juliol de 2007, va acordar sotmetre a informació pública, mitjançant la inserció del corresponent anunci en el Diari Oficial de la Comunitat Valenciana i en un periòdic d'àmplia difusió en la localitat, i per un termini d'un mes, comptat des de l'endemà de la publicació del present anunci en el Diari Oficial de la Comunitat Valenciana, la modificació puntual número 7 d'ordenació detallada del Pla General de Teulada, durant el qual podrà ser examinat per totes les persones que es consideren afectades o interessades, que podran formular les al'legacions i observacions que estimen pertinents.  
La finalitat de la present modificació consta de les següents determinacions:   
a) Modificació del traçat del vial amb l'ajustament de la seua amplària en l'encreuament dels carrers Benimarfull - Benimodo, de conformitat en part amb el ja existent.  
b) Correcció d'error en l'alineació de carrer Morella i vials de l'UZE-3 grafiats en el Pla General vigent, de conformitat amb els ja existents.  
c) Modificació del traçat del carrer Benifaió, per tal d'ajustar-lo a la situació física actual.  
d) Modificació del traçat del carrer Oca (en projecte) per al seu millor entroncament amb el carrer Azor i el carrer Cigonya. Així com arreplegar el xicotet fons de sac existent, paral·lel al carrer Oca.  
e) Correcció d'error en l'alineació dels vials UBE-6 grafiats en el Pla General vigent, de conformitat amb els ja existents i anterior planificació d'ordenació detallada aprovada (del Pla General d'Ordenació Urbana de 1986).  
f) Correcció d'error en l'alineació del carrer Penyagolosa per a ajustar-lo a la situació física actual.  
g) Ampliació del traçat del vial en el carrer Oceà Àrtic en terminació en fons de sac per a ajustar-lo a la situació física actual.  
h) Inclusió de vial existent entre carrer Riu Duero i el camí de Fanadix per a ajustar-lo a la situació física actual.  
i) Correcció error en l'alineació del carrer Tindouf, número 10, grafiat en el Pla General vigent, de conformitat amb el ja existent.  
j) Modificació del traçat del vial en camí del Campament, de conformitat amb l'existent.  
k) Modificació en algunes parts dels vials de la UZE-7 per a l'ampliació de zona d'aparcaments, creació de zona d'equipaments per a infraestructures del sector, així com reubicació de la zona d'equipaments.  
l) Modificació en la zona d'ordenació urbanística edificació oberta (EDA) les determinacions següents: permetre els usos TH.3/5/6 en grau 4 situació c) i d).  
Es determina, així mateix, la suspensió de llicències urbanístiques i de programació d'aquells terrenys en què el projecte exposat al públic estiga en contradicció amb el vigent, de conformitat amb el que establix l'article 101.2 de la LUV   
L'expedient sotmés a informació pública es troba exposat en les dependències de les oficines tècniques d'urbanisme de l'Ajuntament de Teulada, en dies i hores hàbils.   
Teulada, 31 de juliol de 2007.- L'alcaldessa en funcions: Isabel Buigues Cano.